|  |  |
| --- | --- |
| Nimekirja alusel | 27.12.2021 nr 5-1/14/2021-1 |

**Detailplaneeringu algatamisest teavitamine**

Saue Vallavalitsus teavitab Teid, kui naaberkinnisasja omanikku ja kui puudutatud isikut, et algatas 08.12.2021. aasta korraldusega nr 1298 Alliku külas Liivatee (katastritunnus 72601:001:1526, suurusega 9,41 ha, maatulundusmaa 100%) kinnistu ja lähiala detailplaneeringu ning jättis sama korraldusega keskkonnamõju strateegilise hindamise algatamata.

Detailplaneeringu koostamise eesmärk on jagada Liivatee kinnistu äri-, tootmis- ja transpordimaa sihtotstarbega kruntideks ning määrata ehitusõigus äri- ja/või tootmishoonete püstitamiseks. Moodustatavate kruntide suurus on ca 5000 m2. Samuti jääb võimalus krunte soovi korral liita. Detailplaneeringuga määratakse kruntide sihtotstarbeks tootmismaa (80% ulatuses) ja ärimaa (20% ulatuses). Lisaks planeeritakse üks transpordimaa krunt juurdepääsuteede rajamiseks. Ühtlasi määratakse detailplaneeringus üldised maakasutustingimused ning heakorrastuse, haljastuse, juurdepääsude, parkimise ja tehnovõrkudega varustamise põhimõtteline lahendus. Liivatee kinnistule kavandatakse juurdepääsud lahendada Kurvi tee ja Sõeru tee kaudu. Planeeritava maa-ala suuruseks on ca 9,41 ha.

Liivatee kinnistu asub Alliku külas, Saue vallas. Kinnistu piirneb lõuna poolt Matkarada L1 teega, kagu poolt Sõeru tee L2-ga ja kirdest Kurvi teega ja Loo tee 4 elamumaaga. Naaberkinnistud on suuremas osas hoonestamata, kõrvalasuval Peetri tee kinnistul on kehtiv Kalsepa ja Loo 1 kinnistute detailplaneering ning Loopõllu kinnistul on osaliselt kehtiv Alliku tootmiskompleksi maa-ala detailplaneering tootmis ja ärimaade kruntide väljaarendamiseks. Naaberkinnistul (Kurvi tee 402) paiknevad karjalaudad ja sõnnikuhoidlad. Ülejäänud ilmakaartest külgneb kinnistu maatulundusmaadega. Planeeritaval maa-alal on olemas kommunikatsioonid Sõeru tee suunalt. Liivatee kinnistule jääb riikliku tähtsusega kultusekivi ja geodeetiline märk. Liivatee kinnistu on hoonestamata. Saue valla üldplaneeringu kohaselt asub detailplaneeringuks taotletav maa-ala tiheasutusalal ning planeeritava maa-ala maakasutuse juhtotstarbeks on üldplaneeringu alusel määratud tootmismaa.

Detailplaneeringu algatamise korraldusega saab tutvuda Saue valla veebilehel: <https://sauevald.ee/algatatud-detailplaneeringud-2021>

Lugupidamisega

(allkirjastatud digitaalselt)

Kalle Pungas

abivallavanem

Aive Mikk

+372 5270 869 aive.mikk@sauevald.ee